Baba-orangoetang geskiet, in winkel gelos | Maroela Media
Didik. Foto: Facebook
'n Baba-orangoetang, wat verlede week in 'n winkel op die eiland Borneo gevind is, met 'n koeël in sy skouer, sterk goed aan.
Volgens die organisasie International Animal Rescue het Didik, soos hy genoem word, begin gewig optel en eet hy al verskeie kosse soos wortels, komkommer en piesangs. X-strale het bepaal die koeël min skade aangerig het, maar wel later verwyder moet word.
"Dankie aan almal wat geld gegee het en die liefde en ondersteuning wat ons ontvang vir baba Didik. Sy pad na genesing het egter nou eers begin. Hy moet nog geopereer word, gevolg deur jare se sosialisering en rehabilitasie," het die organisasie gesê.
Didik is vermoedelik gewond nadat jagters sy ma geskiet het om hom te vang en as 'n troeteldier te verkoop. Hulle het vermoedelik gesien hy is gewond en besluit om van hom ontslae te raak. Didik het oog- en velinfeksies gehad toe hy gevind is en was so honger dat hy nie sy mond kon oopmaak om te eet nie.
Die haat en onsinnige moorde op mense in die land is totaal onbeheerbaar. Niks word daadwerklik gedoen om die moordenaars en skurkke te straf nie. Vandag in die hof more uit. Lewens in die land is net mooi niks werd nie. Jy word vermoor vir n verdomde selfoon. En die regering doen net mooi niks om die mense van die land te beskerm nie. Ons en dit maak nie saak van kleur , geloof of ras nie se lewens word nie belangrik genoeg geag om n moordenaar die doodstraf te gee nie. Dit is die dat daar daagliks sulke sinnelose… Lees meer »